พี่ไทยรับของฝรั่ง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 17 ม.ค. 2554
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 17 ม.ค. 2554
...ตลาดหุ้นไทยวันที่ 14 ม.ค.ที่ผ่านมา ขายทำกำไรกันเล็กน้อย ดัชนีปิด 1,032.26 จุด ลบ 2.82 จุด มูลค่าซื้อขาย 44.127 ล้านบาท 
...ต่างชาติกลับมาขายหนัก 4,322 ล้านบาท 
...เห็นตัวเลขต่างชาติขายแทบช็อก !! แต่ที่ตลาดไม่ช็อก เพราะกองทุน สถาบัน พอร์ตเทรดโบรกเกอร์ รวมทั้งรายย่อย รายใหญ่ ช่วยกันรับของฝรั่งนั่นเอง !!!!
...หุ้นพลังงานและแบงก์ที่เล่นกันขึ้นมา ถูกขายราคาร่วง พักตัวชั่วคราว แล้วสลับหุ้นรายตัวคละกลุ่มขึ้นมาเก็งกำไร 
...พักจากหุ้นต่างชาติ กลับมาเล่นหุ้นทุนรัฐบาล ปลอดภัยสุด ทั้งปั้น ทั้งไล่กันมันส์มือ เป้าหมายมีอยู่ 34 ตัว ที่ “เจ้าภาพ” ทุนรัฐ เล่นอยู่ มีแบงก์ ขนส่ง ปิโตรเคมี และสื่อสาร
...เล่นขึ้นมาไม่กี่วัน โดนซะแล้ว ตลาดจับขัง บล.บีฟิท (BSEC) วางเงินสดก่อนซื้อ ตั้งแต่ 17 ม.ค. ถึง 4 ก.พ.นี้ ส่วนตัวแม่ บง.กรุงเทพธนาทร (BFIT) รอด
...เอเซียกรีนฯ (AGE) เขย่าได้ที่ ราคาเริ่มกลับมายืน ไม่โดนจับขัง เลยโชว์อภินิหารอีกครั้ง ขึ้นมาปิด 14.30 บาท บวก 30 สตางค์ 
...ถามกันมาเยอะ E–W 1 (วอร์แรนต์เอฟโวลูชัน)รอกันมานานไม่ได้ขายกันซะที ไม่เกินสัปดาห์นี้ คงได้ซื้อขาย ส่วนจะแรงแค่ไหน ดูที่หุ้นแม่ ไม่มีแอ็กชันอะไรเลย